**Ministru kabineta rīkojuma projekta „ Par valstij piekrītošā nekustamā īpašuma “Vilnīši” daļas, Liepnas pagastā, Alūksnes novadā nodošanu Alūksnes novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valstij piekrītošā nekustamā īpašuma “Vilnīši” daļas, Liepnas pagastā, Alūksnes novadā nodošanu Alūksnes novada pašvaldības īpašumā” (turpmāk – rīkojuma projekts) paredz ½ domājamo daļu no nekustamā īpašuma “Vilnīši”, Liepnas pagastā, Alūksnes novadā (kadastra Nr. 3668 010 0073), nodot Alūksnes novada pašvaldībai likuma „Par pašvaldībām” 15. panta pirmajā daļā noteikto funkciju īstenošanai.Rīkojuma projekts stāsies spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Latvijas Republikas Civillikuma (turpmāk – Civillikums) 416. pants, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 42.1 pants un 43. pants, Meža likuma 44.panta ceturtās daļas 7.punkts, Alūksnes novada pašvaldības 2019.gada 27.jūnija lēmums Nr. 188 (protokols Nr.6; 7.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vidzemes apgabaltiesas zvērināta notāre Baiba Jaunbērziņa 2018. gada 12.decembrī taisījusi notariālo aktu “Par mantojuma lietas izbeigšanu”, kas reģistrēts aktu un apliecinājumu reģistrā ar Nr. 2566, ar kuru par bezmantinieku mantu atzīts ½ domājamās daļas no nekustamā īpašuma “Vilnīši”, Liepnas pagastā, Alūksnes novadā (kadastra Nr. 3668 010 0073). Nekustamais īpašums “Vilnīši” (nekustamā īpašuma kadastra Nr. 3668 010 0073) ir 13,8 ha platībā (turpmāk – nekustamais īpašums) un sastāv no trijām zemes vienībām: zemes vienība ar kadastra apzīmējumu 3668 010 0073 – 6,4 ha, zemes vienība ar kadastra apzīmējumu 3668 010 0074 – 3,9 ha un zemes vienība ar kadastra apzīmējumu 3668 010 0118 – 3,5 ha platībā. Uz zemes vienībām neatrodas ēkas un būves.Nekustamais īpašums ierakstīts Liepnas pagasta zemesgrāmatas 165.nodalījumā. Nekustamā īpašuma ½ domājamās daļas īpašnieks ir privātpersona un ½ domājamā daļa ir atzīta par bezmantinieka mantu un piekrīt valstij atbilstoši Civillikuma 416.panta pirmajai daļai. Atbilstoši Nekustamā īpašuma valsts kadastra informācijas sistēmas datiem (turpmāk – NĪVKIS) nekustamā īpašuma sastāvā ietilpstošajai zemes vienībai (zemes vienības kadastra apzīmējums Nr.3668 010 0073 ) ir noteikti šādi apgrūtinājumi – aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās (0,1 ha), līdz 10 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos (0,1 ha), ceļa servitūta teritorija (0,08 ha), ceļa servitūta teritorija (0,04 ha), ceļa servitūta teritorija (0,12 ha), ceļa servitūta teritorija (0,08 ha), tauvas joslas teritorija gar upi (0,2 ha) , zemes vienībai (zemes vienības kadastra apzīmējums Nr.3668 010 0074) ir noteikti šādi apgrūtinājumi – tauvas joslas teritorija gar upi (0,1 ha), ūdensteces aizsargjoslas teritorija (0,1 ha). Valsts ieņēmumu dienests ar 2019. gada 25.marta valstij piekritīgās mantas pieņemšanas un nodošanas aktu Nr. 019298 ņēmis valsts uzskaitē par bezmantinieka mantu atzīto nekustamo īpašumu.Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Pamatojoties uz Civillikuma 416. panta septīto daļu, ierakstot zemesgrāmata īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās saistības, apgrūtinājumi un aizlieguma atzīmes.Likuma “Par pašvaldībām” 21. panta pirmās daļas 17. punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā. Alūksnes novada dome 2019.gada 27.jūnijā pieņēma lēmumu Nr. 188 (protokols Nr.6; 7.§), ar kuru nolemts pārņemt nekustamo īpašumu pašvaldības īpašumā, lai saskaņā ar likuma „Par pašvaldībām” 15. panta pirmās daļas 2. punktu to izmantotu pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību. Pašvaldība nekustamo īpašumu plāno izmantot aktīvās atpūtas vietas “Saidupe” paplašināšanai (zemes vienība ar kadastra apzīmējumu 3668 010 0073 atrodas blakus pašvaldības īpašumā esošajai ūdenstilpei) un Saidu kapsētas teritorijas uzturēšanai. Nekustamo īpašumu vai tajā radīto infrastruktūru varēs izmantot ikviena iedzīvotāja vajadzībām un būs publiski pieejams, un tiešā veidā netiks izmantots saimnieciskās darbības veikšanai, līdz ar to komercdarbības atbalsta kontroles nosacījumi nav jāpiemēro. Ņemot vērā, ka nekustamais īpašums ir kopīpašumā ar privātpersonu, ir saņemts apliecinājums, ka otras ½ domājamās daļas īpašnieks piekrīt veikt īpašuma reālo sadali un to, ka sniegs nepieciešamos saskaņojumus darbībām nekustamajā īpašumā, kas saistītas ar pašvaldībai noteikto funkciju īstenošanu. Līdz ar to rīkojuma projekta 3.punkts paredz pilnvarot Alūksnes novada pašvaldību gan nostiprināt īpašuma tiesības zemesgrāmatā uz valstij piekrītošo īpašuma domājamo daļu, gan arī veikt īpašuma sadali reālās daļās pirms īpašuma tiesību nostiprināšanas zemesgrāmatā uz pašvaldības vārda.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr. 109. “Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. Ņemot vērā, ka nekustamā īpašuma “Vilnīši” sastāvā ir meža zeme, ir saņemta Zemkopības ministrijas 2021.gada 28.jūnija vēstule Nr.8.7-3e/1296/2021, kurā tiek izklāstīti argumenti un saskaņojums valstij piekrītošās meža zemes atsavināšanai Alūksnes novada pašvaldībai noteikto funkciju īstenošanai.Rīkojuma projekts paredz Alūksnes novada pašvaldībai saskaņā ar Atsavināšanas likuma 42. panta pirmo daļu nekustamo īpašumu izmantot minēto pašvaldības autonomo funkciju īstenošanai.  Saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantots pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod valstij.Saskaņā ar Atsavināšanas likuma 42.1 pantā noteikto valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42.panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ņemot vērā minēto, Alūksnes novada pašvaldība tiek pilnvarota parakstīt nostiprinājuma lūgumu par īpašuma tiesību nostiprināšanu uz valsts vārda Finanšu ministrijas personā vienlaikus Alūksnes novada pašvaldības īpašuma tiesību nostiprināšanu. Pamatojoties uz Civillikuma 416. panta septīto daļu, ierakstot zemesgrāmata īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās saistības, apgrūtinājumi un aizlieguma atzīmes.Alūksnes novada domei, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), Alūksnes novada dome. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Alūksnes novada iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2021.gadu | izmaiņas, salīdzinot ar kārtējo 2021.gadu | izmaiņas, salīdzinot ar kārtējo 2021.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā, kā arī ar īpašuma sadali reālās daļās tiek segti no Alūksnes novada pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/Tiesību aktu projekti, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut Alūksnes novada pašvaldībai izmantot pirmtiesības uz nekustamo īpašumu, kas ir kļuvis par bezmantinieka mantu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Alūksnes novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav |

Vides aizsardzības un reģionālās attīstības ministrs A. T. Plešs

Kāpostiņš 67026565

Edvins.Kapostins@varam.gov.lv